**Caterpillar Inc.** (fra engelsk for «sommerfugllarve», forkortet **CAT, Inc.**) er et amerikansk selskap av anleggsutstyr, verdens største produsent av bygge- og anleggsmaskiner og gruveutstyr, samt diesel- og propanmotorer og gassturbiner til industribruk.
 I 2018 ble Caterpillar rangert som nummer 73 på Fortune 500-listen og nummer 265 på Global Fortune 500-listen. Caterpillar-aksjen er en del av Dow Jones Industrial Average. Varemerket Caterpillar er kjent for den gule fargen, og på engelsk omtales framdrift med belter ofte som «larveføtter». Det engelske ordet for «larve» er caterpillar.

Historie
--------

Caterpillar D2 på museum i Australia
Caterpillar gravemaskin med rivningsutstyr
En Caterpillar D9 modifisert av det israelske forsvaret. Brukes blant annet til å rive palestinsk bebyggelse.
Sent på 1800-tallet holdt Daniel Best og Benjamin Holt på med utvikling av damptraktorer for landbruket. I 1904 hadde damptraktorer vært i bruk på åkrene i California i 14 år, og noen ganger ble disse sittende fast i det bløte jordsmonnet, spesielt etter regn. De svære maskinene var vanskelig å få løs, selv med store hestespann. Holt hadde en idé – hvorfor ikke la kjøretøyet ta med seg veien? Den 24. november 1904 la han et belte med treklosser på rundt hjulene på Holt No. 77, testtraktoren sin. Resultatet var oppløftende, og den moderne beltetraktoren var født.

Selskapet Caterpillar ble stiftet 15. april 1925 da Holt Manufacturing Company fra Stockton i California og C.L. Best Gas Traction Company fra San Leandro i California slo seg sammen og dannet Caterpillar Tractor Co. Salget det første året kom opp i USD 13 millioner, og i 1929 hadde det klatret opp til USD 52,8 millioner. Salget fortsatte å gå opp selv gjennom depresjonen på 1930-tallet. 

Etter sammenslåingen var selskapet tidlig ute i å ta i bruk dieselmotorer. Caterpillar-produkter ble tatt med verden rundt under andre verdenskrig av den amerikanske marinen, som bygget flyplasser rundt i Stillehavet. Etter krigen økte selskapets størrelse raskt, og det første utenlandskontoret ble startet i 1950, noe som markerte Caterpillars utvikling til å bli et multinasjonalt selskap.

På 1980-tallet gikk selskapet nesten konkurs da etterspørselen dabbet av. Caterpillar var også involvert i store konflikter mellom arbeidere og ledelse på 1980- og 1990-tallet. Mot slutten av 1990-tallet tok økonomien seg opp igjen og selskapet gikk bedre.

Caterpillar har også vært involvert i flere kontroverser. Én er leveranse av utstyr til den israelske hæren, som har brukt dette i konflikter med palestinerne. En annen er bruk av Caterpillar-utstyr i skogbruk i sårbare områder eller i rovdrift på naturen.

Caterpillars produkter går fra diesel- og gassmotorer og gassturbiner til strømaggregater/generatorsett, beltetraktorer, hydrauliske gravemaskiner, veihøvler, tunge terrenggående lastebiler, jordbrukstraktorer. De brukes i byggebransjen, til vegbygging, gruvedrift, skogbruk, i energibransjen og til transport. Caterpillars beltetraktorer ga inspirasjon til de første stridsvognene som kom under første verdenskrig.

Referanser
----------

1. 1 2 3   s7d2.scene7.com[Hentet fra Wikidata]
2. ↑   GRID-ID grid.481602.9[Hentet fra Wikidata]
3. ↑  .
4. 1 2 3  ; *Form 10-K*; utgivelsesdato: 15. februar 2023.
5. ↑  .
6. ↑  «caterpillar (n.)», *Online Etymology Dictionary*
7. ↑  «Caterpillar – About Cat», *Cat.com. Caterpillar Inc.* 2010. Arkivert fra originalen den 11. mars 2010. Sitat: «We deliver products, services and technologies in three principal lines of business: Machinery, Engines and Financial Products.»
8. ↑  2009 «Form 10-K», *United States Securities and Exchange Commission*. 19. februar 2010. Arkivert fra originalen den 8. november 2011. Sitat: «As of December 31, 2009, we employed 93,813 persons of whom 50,562 were located outside the United States.»
9. ↑  Yang, Jia Lynn (4. mai 2009): «Fortune 500 2009: Top 100 American Companies – Caterpillar – CAT». *FORTUNE on CNNMoney.com. Cable News Network, Inc*. Arkivert fra originalen den 9. mars 2010. Sitat: «Rank: 44»
10. ↑   «Caterpillar, a $51 billion construction equipment company, is relocating to North Texas», *WFAA*. 14. juni 2022. Sitat: «Caterpillar ranked 73rd on the Fortune 500 for 2022.»
11. ↑   «Global 500: Caterpillar. Rank #265», *Fortune*
12. ↑  [Dow Jones Averages – Dow Jones Industrial Average – Components], *Dow Jones & Company*. 2010. Arkivert fra originalen den 22. januar 2013. Sitat: «Ticker CAT – Company Name Caterpillar Incorporated»
13. ↑  Los Angeles Times (2012)

Eksterne lenker
---------------

* (en) Offisielt nettsted Rediger på Wikidata

* (en) Caterpillar Inc. – kategori av bilder, video eller lyd på Commons Rediger på Wikidata
* Norsk hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** VIAF **·** GND **·** LCCN **·** ISNI **·** ISNI **·** NLA **·** NKC
 |